Diari Oficial de la Generalitat Valenciana


Sumari del DOGV 8406, del 19-10-2018 (2018/9660)

RESOLUCIÓ de 17 d'octubre de 2018, del conseller d'Economia Sostenible, Sectors Productius, Comerç i Treball, per la qual se sotmet novament a participació i informació pública la proposta del Pla d'acció territorial sectorial del comerç de la Comunitat Valenciana (PATSECOVA).
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8406

Data del DOGV
:   19-10-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/9660


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

RESOLUCIÓ de 17 d'octubre de 2018, del conseller d'Economia Sostenible, Sectors Productius, Comerç i Treball, per la qual se sotmet novament a participació i informació pública la proposta del Pla d'acció territorial sectorial del comerç de la Comunitat Valenciana (PATSECOVA). [2018/9660]  
Antecedents  
La formulació i elaboració del PATSECOVA es realitza d'acord amb el que estableix l'articulat del títol III de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (d'ara en avant LOTUP), i actua com a òrgan promotor la Direcció General de Comerç i Consum de la Generalitat.  
  
L'aprovació definitiva del Pla d'acció territorial és competència del Consell de la Generalitat, d'acord amb el que estableixen els articles 48 i següents de la LOTUP. Per la seua banda, la Directiva 2001/42/CE, relativa a l'avaluació dels efectes de determinats plans i programes en el medi ambient, traslladada al dret espanyol mitjançant la Llei 21/2013, de 9 de desembre, d'avaluació ambiental, estableix l'obligatorietat d'efectuar una avaluació mediambiental dels plans i programes, promoguts per una administració pública, que prevegen un conjunt d'estratègies, directrius i propostes per a satisfer necessitats socials, no executables directament, sinó a través del seu desenrotllament per mitjà d'un conjunt de projectes.  
És procedent, per tant, que el Pla d'acció territorial sectorial del comerç de la Comunitat Valenciana siga objecte d'avaluació ambiental i territorial estratègica d'acord amb l'article 6.1 de la Llei 21/2013, de 9 de desembre, d'avaluació ambiental, i de l'article 46.1.c de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana. Els objectius de l'avaluació ambiental estratègica del PATSECOVA són promoure un desenvolupament sostenible, aconseguir un elevat nivell de protecció del medi ambient i contribuir a la integració dels aspectes ambientals en la preparació i adopció del pla mitjançant la realització d'una avaluació ambiental d'aquells aspectes que puguen tindre efectes significatius sobre el medi ambient.  
Ultimades les actuacions sobre l'estudi ambiental i territorial estratègic i documentació que s'hi adjunta, es va realitzar un informe sobre les propostes, observacions i suggeriments presentats, i s'hi incorporaren les que es van considerar adequades a la proposta de pla, que es van tramitar de conformitat amb el que estableix l'article 47 i següents de la LOTUP.  
Reunida la documentació, es va acordar sotmetre a participació pública i consultes per Resolució de 27 de maig de 2016, del conseller d'Economia Sostenible, Sectors Productius, Comerç i Treball (DOGV 7797, 03.06.2016), l'estudi ambiental i territorial estratègic, estudi de paisatge, pla de participació pública i versió preliminar del Pla d'acció territorial sectorial del comerç de la Comunitat Valenciana (PATSECOVA).  
Realitzades les al·legacions pels agents interessats, que comprenen tant organismes públics com associacions empresarials, associacions de persones tècniques, empreses i particulars, s'ha realitzat un nou document que realitza una síntesi de les al·legacions presentades durant l'esmentada informació pública.  
Com a conseqüència de l'anàlisi i informe de les al·legacions presentades durant el període d'informació pública, s'han produït modificacions en el document exposat al públic, per la qual cosa, a fi d'aconseguir la màxima transparència i participació, es considera pertinent sotmetre novament a informació pública el Pla d'acció territorial sectorial del comerç de la Comunitat Valenciana (PATSECOVA) per un període de 20 dies, d'acord amb la legislació urbanística i amb la Llei 39/2015, d'1 d'octubre, del procediment administratiu comú de les administracions públiques.   
Per tot això, resolc:  
  
Primer  
Sotmetre a participació i informació pública les modificacions realitzades a la proposta del Pla d'acció territorial sectorial del comerç de la Comunitat Valenciana (PATSECOVA), així com l'estudi ambiental i territorial estratègic, estudi de paisatge i pla de participació pública. Durant el termini previst en el punt tercer s'admetran, per al seu examen i consideració, nous suggeriments o al·legacions referides als canvis realitzats; es podran inadmetre les que reiteren arguments i redunden en aspectes prèviament informats.  
  
Segon  
Ordenar la publicació d'aquesta resolució en el Diari Oficial de la Generalitat Valenciana, en un diari no oficial d'àmplia difusió i en la pàgina web de la Conselleria d'Economia Sostenible, Sectors Productius, Comerç i Treball.  
  
Tercer  
El termini de participació pública i consultes serà de 20 dies hàbils i començarà a comptar a l'endemà de la publicació d'aquesta resolució en el Diari Oficial de la Generalitat Valenciana.  
  
Quart  
Establir que, durant aquest període d'informació pública, la nova documentació podrà ser consultada en la seua pàgina web, http://www.patsecova.es.  
Així mateix, es podrà examinar per a la seua consulta pública, per qui no tinga obligació de relacionar-se electrònicament amb les administracions públiques, de dilluns a divendres en horari de 09.00 a 14.00 hores, en els següents locals d'aquesta conselleria:  
- Alacant: Servei Territorial de Comerç i Consum, siti en el carrer Churruca, 29, 03773 Alacant.  
- Castelló: Servei Territorial de Comerç i Consum, siti en l'edifici PROP, avinguda Germans Bou, 47, 12413 Castelló de la Plana.  
- València: Direcció General de Comerç i Consum, ciutat administrativa 9 d'Octubre, torre 2, planta 6, carrer de la Democràcia, 77, 46029 València, i Servei Territorial de Comerç i Consum, siti en l'edifici PROP 1, carrer Gregorio Gea, 27, 46166 València.  
  
Cinqué  
Els suggeriments o observacions han de dirigir-se i remetre's, per a la seua consideració, dins del termini de consulta i participació pública, i a partir de la publicació de la present resolució en el Diari Oficial de la Generalitat Valenciana, a través de les ferramentes de participació que es troben en la pàgina web del pla, http://www.patsecova.es. I, en el cas de qui no tinga obligació de relacionar-se electrònicament amb les administracions públiques, es dirigiran a la Direcció General de Comerç i Consum de la Generalitat Valenciana, sítia en la ciutat administrativa 9 d'Octubre, torre 2, planta 6 (c/ de la Democràcia, núm. 77, 46289 València).  
  
València, 17 d'octubre de 2018.- El conseller d'Economia Sostenible, Sectors Productius, Comerç i Treball: Rafael Climent González.